Basiese reëls vir veiligheid in die kombuis en noodhulphandelinge | QuizOver.com
Basiese reels oor veiligheid in
2.2 Basiese reels oor veiligheid in die kombuis en noodhulphandelinge
Basiese reëls vir veiligheid in die kombuis en noodhulphandelinge
Om basiese reëls vir veiligheid in die kombuis op te noem en toe te pas
In die kombuis skuil daar etlike gevare. Daar is verskeie implemente wat beserings kan veroorsaak indien dit nie met die nodige sorg gebruik word nie. Dit is van uiterste belang dat reëls vir veiligheid in die kombuis nagekom moet word . Dit sluit byvoorbeeld in dat stowe korrek gebruik word en veiligheidsmaatreëls rakende elektrisiteit toegepas word.
1. Noem tien basiese reëls vir veiligheid in die kombuis.
2. Noem drie veiligheidsmaatreëls wanneer jy die stoof gebruik.
3. Noem drie veiligheidsaspekte rakende elektrisiteit in die kombuis.
Om basiese noodhulphandelinge te beskryf en toe te pas
Noodhulp is die onmiddellike behandeling van ’n beseerde of siek persoon deur gebruik te maak van die hulpmiddels wat beskikbaar is. Dit is verpligtend in restaurante en hotels dat van die personeel noodhulpopleiding ondergaan. Dit is ook belangrik dat daar ’n noodhulptassie in die kombuis moet wees. Vinnige en doeltreffende behandeling kan vinnige herstel bevorder, voorkom dat die beseerde persoon se toestand versleg en in sommige gevalle selfs lewens red.
In die kombuis is daar twee beserings wat gereeld voorkom: bloeding en brandwonde.
1. Noem twee maniere om bloedverlies as gevolg van ’n snywond te verminder.
2. Noem twee soorte brandwonde en beskryf hoe jy elk sal behandel.
3. Noem drie voorsorgmaatreëls om brand- en skroeiwonde in die kombuis te voorkom.
4. Bestudeer die onderstaande prent en identifiseer die onhigiëniese toestande en potensieel onveilige situasies. Maak ook voorstelle hoe die gevare voorkom kan word.
Bêre skerp messe buite bereik van kinders.
Sny weg van jou af op ’n kapplank.
Moenie troeteldiere in die kombuis toelaat nie.
Hou gordyne weg van stoof.
Moenie met lang en wye moue werk by stoof nie.
Merk houers van voedsel en skoonmaakmiddels duidelik.
Merk gifstowwe duidelik en bêre buite bereik van kinders.
Draai gebreekte glas in koerantpapier toe alvorens weggooi.
Gee ’n mes aan deur die hef aan te bied.
Moenie in kombuis hardloop en speel nie.
Draai handvatsels weg van die rand van die stoof.
Moenie kombuis verlaat as daar warm olie op stoof is nie.
Gebruik droë vatlappies en nie nat lappe nie.
Indien olie brand, sit deksel op – nie water opgooi nie.
Lig potdeksels sodat die stoom weg van jou ontsnap.
Moenie beskadigde koorde gebruik nie.
Skakel krag af na gebruik.
Moenie apparaat met nat hande hanteer nie.
Hou koorde weg van warm apparaat.
Laat herstelwerk doen deur gekwalifiseerde persoon.
1. Pas druk toe op die wondHou die wond hoog
2. Brandwonde deur droë hitte, bv. vuurvlammeBrandwonde deur klam hitte, bv. stoom en kookwater Behandeling Verminder die hitte deur die beseerde area so gou moontlik met ys of water nat te maak.
3. Moue moet ten alle tye opgerol wees.Gebruik ’n dik droë lap vir die hantering van warm apparaatHandvatsels van panne behoort nie verby die rand van die stoof te steek nieBrandkombers en brandblusser behoort in elke kombuis aangehou te word.
4. Die skets is ’n samevatting van die veiligheidsmaatreëls reeds behandel. Laat klasbespreking oor die leerders se insette toe.